da da en en en da da da da da da da da de nl en da da da da da da da da da da de nl cs da da da da da da da da nl da da da da da da fr da de da da da da da da da da da da da
Info for lejere - Spejderbakken
Book Spejderbakken ved at udfylde den elektroniske forespørgsel.
Spejderbakken lejes ud til lejre, kurser, foreninger, virksomheder, lejrskoler og familie komsammen.
Priser findes  her på hjemmeside eller ved kontakt til booking@korpskontoret.dk.
Lejekontrakten vil blive tilsendt pr mail og skal returneres med underskrift til korpskontoret, senest 14 dage fra udstedelsen samtidig med indbetaling af depositum. Information om adgangsnøgle og tyverialarm sendes til lejer 2 timer før lejemålets begyndelse.
Endelig afregning foretages fra korpskontoret efter endt lejemål.
Depositum tilbagebetales ikke ved aflysning. Ved aflysning senere end 2 uger før lejeperioden, betales hele lejebeløbet.
Inspektøren fører tilsyn med huset og omgivelser. Han vil desuden være behjælpelig overfor lejere, der har lejet Spejderbakken. Det er lejer, der er ansvarlig for, at bestemmelser og anvisninger efterkommes.  Inspektøren kan træffes på 51201845 under hele opholdet.
Ønsker man at få hævet temperaturen på Spejderbakken før ankomst, kan man kontakte inspektøren. Den normale hvile temperatur er 15 – 16º C
Brandsikring og tyverialarm er tilsluttet alarmcentralen. Udrykning pga. fejlbetjening eller tobaksrøg betales af lejeren. Tobaksrygning er ikke tilladt i bygningerne.
Spejderbakken har et affaldssorteringssystem med henblik på genbrug. En betingelse for at sorteringssystemet virker er, at husaffaldet sorteres. Affaldsstativerne er mærket med sorteringsvejledning. Vejledning er opsat i køkken.
Inventar og materialer, som går i stykker under opholdet, må erstattes af lejerne. Meddelelse herom lægges til inspektøren. Betaling foretages sammen med afregningen.
Tak, om I vil efterlade lejren så ryddelig som muligt, tømt for materialer, blomster og affald, så rengøringspersonalet nemt kan komme i gang. Se opslag herom i huset. Sengelamper og udsugning i spisestue tændes/slukkes på panel i grupperummet ved spisestuen. Vasketøj lægges i snavsetøjskurven i køkkenet eller på værelsesgangen.
El-forbrug fjern aflæses af tilsynsførende, som bliver indberettet til afregning.
Papirkurve og affaldsspande tømmes og sorteres i rette affaldscontainerne. Alarmen tilsluttes ved afrejse.
Skrædderbakken 10-16, 7100 Vejle - tlf. 33129538 - booking@korpskontoret.dk
Køb dit udstyr her
Ophavsret © 2018 De grønne pigespejdere, alle rettigheder forbeholdes